**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О**

**ПРЕДЛОГУ НАЦИОНАЛНЕ СТРАТЕГИЈЕ УНАПРЕЂЕЊА ПОЛОЖАЈА ОСОБА СА ИНВАЛИДИТЕТОМ**

**У РЕПУБЛИЦИ СРБИЈИ**

**ЗА ПЕРИОД ОД 2020 ДО 2024. ГОДИНЕ**

На предлог Министарства за рад, запошљавање, борачка и социјална питања Одбор за јавне службе донео је закључак о спровођењу јавне расправе о Предлогу националне стратегије унапређења положаја особа са инвалидитетом у Републици Србији за период од 2020. до 2024. године (у даљем тексту: Предлог стратегије). Предлог стратегије сачинила је Радна група формирана решењем министра за рад, запошљавање, борачка и социјална питања у сарадњи са Стручним консултантским тимом.

Јавна расправа о Предлогу стратегије спроводиће се у периоду од 9. до 30. децембра 2019. године за представнике организација, удружења особа са инвалидитетом, стручне јавности, као и друге заинтересоване учеснике.

Учесници јавне расправе позивају се да у року од 10 дана након окончања јавне расправе, достављају предлоге, сугестије, иницијативе и коментаре на имејл адресе: osobesainvaliditetom@minrzs.gov.rs или ljiljana.miricstankovic@minrzs.gov.rs, односно писаним путем Министарству за рад, запошљавање, борачка и социјална питања, Сектору за заштиту особа са инвалидитетом, Београд, Немањина 22-26, са назнаком: „За јавну расправу о Предлогу националне стратегије унапређења положаја ОСИ”.

Округли столови поводом расправе о Предлогу стратегије биће организовани у:

- Новом Саду, дана 9. децембра 2019. године, у хотелу Шератон, Улица Полгар Андраша бр. 1, од 14,00 до 17,00 часова;

- Нишу**,** дана 10. децембра 2019. године, у хотелу Александар, у Његошевој улици бр. 81а, од 11,00 до 14,00 часова;

- Крагујевцу,дана 16. децембра 2019. године**,** у хотелу Крагујевац, Улица Краља Петра I бр. 18, од 11,00 до 14,00 часова;

- Београду, дана 18. децембра 2019. године,у хотелу Tullip Inn, Улица Палмира Тољатија бр. 9, од 11,00 до 14,00 часова;

**-** Ужицу,дана 20. децембра 2019. године**,** у просторијама Регионалног центра за професионални развој запослених у образовању, у Немањиној улици бр. 52, од 11,00 до 14,00 часова.

Након завршетка јавне расправе Министарство за рад, запошљавање, борачка и социјална питања анализираће све сугестије учесника у јавној расправи и сачинити извештај о спроведеној јавној расправи који ће објавити на својој интернет страници и порталу е-управе најкасније у року од 15 дана од дана окончања јавне расправе.

Прилози:

- Предлог стратегије са образложењем,

- Закључак о спровођењу јавне расправе,

- Програм јавне расправе;

- Образац за примедбе и предлоге у вези са Предлогом стратегије.